RECUNOAȘTEREA APROBĂRII DE MODEL 
EMISĂ ÎN ALTE STATE MEMBRE UE
Având în vedere prevederile:

·  Regulamentului (UE) 2019/515 al Parlamentului European şi al Consiliului din 19 martie 2019 privind recunoașterea reciprocă a mărfurilor comercializate în mod legal în alt stat membru și de abrogare a Regulamentului (CE) nr. 764/2008 
· art. 16 din Ordonanța Guvernului României nr.20/1992 privind activitatea de metrologie, aprobată prin Legea nr.11/1994 cu modificările și completările ulterioare, conform cărora aprobarea de model pentru mijloacele de măsurare fabricate şi comercializate în mod legal într-un stat membru al Uniunii Europene, în Turcia, într-un stat semnatar al Acordului privind Spaţiul Economic European sau într-un stat cu care România a încheiat un acord de recunoaştere în acest sens nu este obligatorie dacă aceste mijloace de măsurare au obţinut aprobare de model în statul respectiv şi cerinţele în baza cărora aceasta a fost acordată sunt echivalente celor impuse în România pentru acordarea aprobării de model respective,
pentru recunoașterea aprobărilor de model menționate mai sus, solicitanții trebuie să depună la Biroul Român de Metrologie Legală următoarele documente:
· Declarație de recunoaștere reciprocă în scopul articolului 4 din Regulamentul (UE) 2019/515 al Parlamentului European și al Consiliului. Acest document trebuie să respecte structura prevăzută în partea I și partea II din anexa la regulamentul menționat mai sus și să conțină toate informațiile specificate în aceasta;

· Copia certificatului aprobării de model (inclusiv traducerea autorizată în limba română) emis pentru mijlocul de măsurare pentru care a fost  completată declarația de recunoaștere reciprocă;

· Reprezentarea grafică a marcajului aprobării de model şi semnificația simbolurilor care sunt inscripționate pe acestea
· Instrucțiuni de instalare și/sau manualul de utilizare (în limba română)

RECUNOAȘTEREA VERIFICĂRILOR METROLOGICE INIŢIALE EFECTUATE ÎN ALTE STATE MEMBRE UE

Având în vedere prevederile de la art. 16 din Ordonanța Guvernului României nr. 20/1992 privind activitatea de metrologie, aprobată prin Legea nr.11/1994 cu modificările și completările ulterioare, conform cărora verificările metrologice iniţiale pentru mijloacele de măsurare fabricate şi comercializate în mod legal într-un stat membru al Uniunii Europene, în Turcia, într-un stat semnatar al Acordului privind Spaţiul Economic European sau într-un stat cu care România a încheiat un acord de recunoaştere în acest sens nu sunt obligatorii dacă aceste mijloace de măsurare au fost supuse verificărilor metrologice iniţiale în statul respectiv şi cerinţele în baza cărora acestea au fost efectuate sunt echivalente celor impuse în România pentru efectuarea verificărilor metrologice iniţiale respective, pentru recunoașterea verificărilor metrologice inițiale menționate mai sus, solicitanții trebuie să depună la Biroul Român de Metrologie Legală următoarele documente:

· un document din care să rezulte că mijloacele de măsurare pentru care se solicită recunoașterea verificării metrologice inițiale se supun controlului metrologic legal prin verificare metrologică inițială în statul respectiv;
· copia normativului (inclusiv traducerea în limba română) în baza căruia a fost a fost efectuată verificarea metrologică inițială;
· un document (tradus în limba română) echivalent documentului specific Buletin de verificare metrologică din România, care atestă îndeplinirea cerințelor aplicabile din normativul în baza căruia a fost efectuată verificarea metrologică inițială;

· un document din care să rezulte modalitatea de aplicare a marcajului de verificare metrologică (cine îl aplică și unde este aplicat) pe mijloacele de măsurare care au fost supuse verificării metrologice inițiale și reprezentarea grafică a acestuia;

· imaginea marcajului de verificare metrologică.

Costurile aferente pentru expertizele metrologice prin evaluări pentru stabilirea echivalenței cerințelor tehnice și metrologice în scopul recunoașterii aprobărilor de model respectiv verificărilor metrologice inițiale se stabilesc pe bază de deviz conform prevederilor din Tabelul nr.3 din Lista de tarife pentru lucrările efectuate de Biroul Român de metrologie Legală în cadrul exercitării controlului metrologic legal al mijloacelor de măsurare și măsurărilor, LT-2009 aprobată prin Hotărârea Guvernului nr.712/2009 cu modificările și completările ulterioare.
Transmiterea documentelor menționate mai sus, în format electronic, se poate face prin e-mail prin contactarea următorului punct de informare despre produse (PCP):

Punctul de informare despre produse 
Institutia: Biroul Roman de Metrologie Legala
Structura din cadrul institutiei: Directia Tehnica, Reglementari, Autorizari
Adresa punctului de informare:
Sos. Vitan Barzesti 11, Sector 4, 042122, Bucuresti, Romania
Persoana de contact: Luminita Cioroianu
Telefon: + 40 21 332 09 54 
Fax: + 40 21 332 06 15
E-mail: Regulament764@brml.ro; office@brml.ro
